වෙනදා ලකුණු අතර සිටින වෝර්නර්, වොට්සන්, වයිට් වැනි මුල් පෙළේ පිතිකරුවන්ද, ඩේවිඩ් හසී හා වේඩ් වැනි මැද පෙළ පිතිකරුවන්ද දවා ගැනීමට කොදෙව් පන්දු යවන්නෝ සමත් වූහ.ක්‍රිස් ගේල් හා ජොන්සන් චාල්ස් කොදෙව් ඉනිම ආරම්භ කළ අතර ලකුණු පුවරුව 16ක් වෙද්දී චාල්ස් ලකුණු 10කට දවා ගැනීමට වේග පන්දු යැවූ ස්ටාර්ක් සමත් විය.කොදෙව් දෙවැනි කඩුල්ලට මාලන් සැමුවෙල්ස් හා ක්‍රිස් ගේල් එක්ව පන්දු 27කදී ලකුණු 41ක වේගවත් සම්බන්ධතාවක් ගොඩනැගූ අතර සැමුවෙල්ස්ගේ කඩුල්ල බිඳ හෙලා ගැනීමට වේග පන්දු යවන ක්‍රීඩක කමීන්ස් සමත් විය.